section_heading: Životopis
paragraph_text: Godine 1953. zaređen je za svećenika, te započinje sa studiranjem teologije i glazbe na Katoličkom bogoslovnom fakultetu u Zagrebu na kojem je i diplomirao 1959. godine. Od 1964. do 1967. studira na Courtauld Institute of Art, u Londonu gdje je magistrirao radom o zadarskim iluminatnim rukopisima (The Eleventh-Century Book-Illumination in Zadar). Doktorirao je 1976. na Filozofskom fakultetu u Zagrebu radom Časoslov opatice Čike.